Ambuazas

Ambuazas () – miestas vidurio Prancūzijoje, Centro regione, Endro ir Luaros departamente, kairiajame Luaros žemupio krante (Luaros slėnyje), 27 km į rytus nuo Tūro. Elektrotechnikos, chemijos, avalynės pramonė. Turizmas. Yra transporto ir dar keletas muziejų.

 Paveldas 

Ambuazas pasižymi turtingu istoriniu ir architektūriniu pavedu. Miesto įžymybė – gynybinė vėlyvosios gotikos Ambuazo karalių pilis, pastatyta 1498 m. Luaros pakrantėje italų meistrų (XVI a. perstatyta). Prie pilies esančioje Šv. Huberto koplyčioje palaidotas žymus dailininkas Leonardas da Vinčis. Taip pat mieste yra XII-XVIII a. Šv. Dionizo ir gotikinė XV a. Šv. Florentino bažnyčios, XV a. Klo-Liusė rūmai, kuriuose nuo 1516 m. iki savo mirties (1519 m.) gyveno Leonardas da Vinčis. Taip pat yra XVI a. rotušė, XV–XVII a. gyvenamieji namai.

 Istorija 

Miestas rašytiniuose šaltiniuose minimas nuo 504 m., tada buvo vadinamas Ambatija. Čia Chlodvigas ir vizigotai pasirašė taiką su overniečiais. Nuo VI a. miestas buvo Tūro vyskupo valda. 1446 m. galutinai prijungtas prie Prancūzijos, buvo Valua dinastijos karalių rezidencija. Ambuaze paskutinius savo gyvenimo metus praleido ir dalį kūrinių sukūrė Leonardas da Vinčis. 1560 m. hugenotai surengė Ambuazo sąmokslą su siekiu nuversti Prancūzijos monarchiją. 1847–1852 m. Ambuaze kalintas kovotojas už Alžyro nepriklausomybę Abdas al Kadyras.

 Šaltiniai 

Kategorija:Prancūzijos miestai